**Прилог 1.**

**ИЗВЕШТАЈ О СПРОВЕДЕНОЈ ЕX-АНТЕ АНАЛИЗИ ЕФЕКАТА ПРОПИСА**

1. **Сагледавање постојећег стања.**

**1) Приказати постојеће стање у предметној области у складу са важећим правним оквиром.**

**Да ли се у предметној области примењује пропис или предметна област није била уређена прописом?**

Област званичне статистике регулисана је одредбама Закона о званичној статистици („Службени гласник РС”, број 104/09). Законом o званичној статистици утврђују се и имплементирају принципи званичне статистике. Они се дефинишу ради потпуне хармонизације статистичких истраживања и осталих активности, као и методологије израде резултата званичне статистике, са међународним статистичким стандардима, пре свега са стандардима Европског статистичког система (ЕСС) и Европске уније (ЕУ), с циљем обезбеђења непристрасних и квалитетних података о економским, демографским, социјалним и другим друштвеним појавама, као и о појавама из области заштите животне средине.

**Одговорни произвођачи званичне статистике у складу са важећим Програмом званичне статистике у периоду од 2021. до 2025. године:**

**- Републички завод за статистику**

**- Народна банка Србијe**

**- Градска управа Града Београда - за територију Града Београда,**

**- Министарство финансија;**

**- Министарство унутрашњих послова;**

**- Министарство правде;**

**- Републичко јавно тужилаштво;**

**- Министарство здравља;**

**- Институт за јавно здравље Србије;**

**- Министарство пољопривреде, шумарства и водопривреде;**

**- Министарство заштите животне средине;**

**- Агенција за заштиту животне средине;**

**- Завод за заштиту природе Србије;**

**- Министарство за рад, запошљавање, борачка и социјална питања;**

**- Републички завод за социјалну заштиту;**

**- Национална служба за запошљавање;**

**- Министарство просвете, науке и технолошког развоја;**

**- Завод за проучавање културног развитка;**

**- Народна библиотека Србије;**

**- Министарство привреде;**

**- Министарство рударства и енергетике;**

**- Министарство омладине и спорта;**

**- Завод за спорт и медицину спорта Републике Србије;**

**- Републички геодетски завод;**

**- Републички фонд за пензијско и инвалидско осигурање;**

**- Републички фонд за здравствено осигурање.**

**Број истраживања у 2025. години:**

* **241 које спроводи РЗС**
* **111 које спроводе други произвођачи**
* **103 које спроводи РЗС у сарадњи са другим произвођачима**

**2) Да ли је уочен проблем у области и на коју циљну групу се односи? Представити узроке и последице проблема.**

Имајући у виду закључке Peer Review мисије коју је ангажовао Евростат у децембру 2017. године с циљем да оцени степен примене Кодекса праксе европске статистике у статистичком систему Србије, уочено је да „Правни оквир статистичког система Србије показује извесне слабости, а измене Закона о званичној статистици су неопходне”.

Препоруке Peer Review мисије које се односе на измену постојећег Закона о званичној статистици су следеће: процес избора и постављања директора Завода треба да буде транспарентнији, разлози због којих његова функција престаје треба да буду јасно предвиђени законом, при чему не сме да буде угрожена професионална независност; Директор и по потреби, руководиоци сектора статистике осталих произвођача званичне статистике, на основу јасних законских одредаба, треба да буду искључиво одговорни за доношење одлука у вези са статистичким стандардима, као и о временском распореду и садржају статистичких саопштења; статистички Савет треба да буде релативно мала саветодавна група која делује на стратешком нивоу са представницима корисника и давалаца података. Директор треба да буде члан ex officio, док седницама Савета треба да председава спољни члан; потребно је, у Закону о званичној статистици, предвидети казне за кршење одредаба поверљивости; потребно је додати одредбе Закона о званичној статистици тако да оне обавезују даваоце административних података да се консултују са Заводом пре израде нових или измене постојећих извора и предвидети обавезу за даваоце административних података да пре коначног доношења одлука узимају у обзир ставове Завода, колико год је то у пракси изводљиво; потребно је укључивање права произвођача званичне статистике, утемељено у Закону о званичној статистици, да јавно реагују у случају погрешног тумачења или злоупотребе резултата званичне статистике.

Такође, у Преговарачкој Позицији Европске уније за Преговарачко поглавље 18 за статистику наглашено је да је потребно изменити постојећи Закон о званичној статистици како би се гарантовала професионална независност Завода, у складу с правним тековинама, а посебно с одредбама Уредбе 223/2009 о европској статистици, Уредбе 2015/759 која се односи на измену Уредбе 223/2009 о европској статистици и препорукама Кодекса праксе. У Позицији Европске уније се наводи да закон такође треба да садржи одредбе о календару објављивања за произвођаче званичне статистике и временском распореду објављивања статистике, као и одредбе о именовању, мандату и заштити од непримереног отпуштања Директора. Право Завода да јавно интервенише у случајевима погрешног тумачења или злоупотребе статистичких података такође треба да буде експлицитно утврђено Законом о званичној статистици.

**3) Да ли постоје неки други разлози за промену (интервенцију) у области у случају да није уочен проблем?**

У Преговарачкој Позицији Европске уније за Преговарачко поглавље 18 за статистику наглашено је да је потребно изменити постојећи Закон о званичној статистици како би се гарантовала професионална независност Завода, у складу с правним тековинама, а посебно с одредбама Уредбе 223/2009 о европској статистици и препорукама Кодекса праксе.

1. **Утврђивање циља.**

**1) Који циљ је потребно постићи?**

**Нови закон се усваја ради унапређења квалитета, поузданости и доступности статистичких података, усклађивања са међународним стандардима, јачања професионалне независности статистичке институције и заштите поверљивости података**

Истовремено, циљ је потпуно усаглашавање статистичког система Србије са европским статистичким системом, а уједно је и један од услова за затварање Преговарачког поглавља 18 за статистику, што је наглашено и у извештајима Европске комисије о напретку Србије у процесу европских интеграција.

**2) Да ли је циљ који се постиже доношењем прописа усклађен са циљевима важећих планских докумената и приоритетним циљевима Владе?**

Усклађени су са Националним програмом за усвајање правних тековина Европске уније (НПАА).

Усклађени су са Споразумом о стабилизацији и придруживању између Европских заједница и њихових држава чланица, с једне стране и Републике Србије, с друге стране („Службени гласник РС”, број 83/08).

Усклађени су са Стратегијом развоја званичне статистике у Републици Србији у периоду од 2021. до 2025. године, садржане у Програму званичне статистике у периоду од 2021. до 2025. године („Службени гласник РС”, број 24/21).

**3) На основу ког показатеља учинка се утврђује да ли је дошло до постизања циља?**

Остваривање циљева показује се посредством дисеминације квалитетних резултата званичне статистике, која се обавља у складу са принципима званичне статистике, као и преко будућих извештаја Peer Review тимa који ангажује Евростат ради оцене усклађености система званичне статистике са Кодексом праксе европске статистике.

Усвајањем новог Закона о званичној статистици биће достигнута потпуна усаглашеност саPeer Review препорукама.

**4) Дефинисати извор провере и рокове за прикупљање података за праћење примене прописа.**

Евростат ангажује Peer Review тим ради оцене усклађености система званичне статистике са Кодексом праксе европске статистике;

Peer Review мисије се спроводе на отприлике 10 година. Прва наредна Peer Review мисија за Србију ће бити спроведена у априлу 2027. године.

На нивоу Завода, све организационе јединице, свака са аспекта свог делокруга прати примену и ефекте прописа.

1. **Идентификовање опција.**

**1) Да ли је циљ могуће постићи применом " статус qуо" опције? Приказати последице примене " статус qуо " опције.**

Не постоје алтернативне мере чијом би применом било омогућено обезбеђивање циљева доношења закона.

**2) Да ли је циљ могуће постићи искључиво применом подстицајних, информативно-едукативних, институционално-управљачких или мера за обезбеђивање добара и услуга, без доношења новог или измене постојећег прописа?**

-није могуће

**3) Које су кључне промене које се прописом предлажу ради постизања циља?**

Законом се јача професионална незавнисност кроз прецизирање услова за постављење и престанак мандата директора, уводе се нова овлашћења директора, оснива се Национални координациони одбор званичне статистике као тело одговорних произвођача званичне статистике, регулише се право преузимања података од других правних лица, и предвиђа се нов начин утврђивања статуса одговорних произвођача званичне статистике.

**-Чланом 3. у Предлог ЗЗС уведени су сви принципи званичне статистике из Кодекса праксе европске статистике.**

**-Чланом 10. до 14. Предлога ЗЗС уређена су права и дужности директора Завода, професионална независност директора, јасно утврђени услови за постављење директора и услови за престанак мандата директора, те предвиђенo да Завод има заменика директора.**

**- Чланом 27. Предлога ЗЗС ограничен је број чланова Статистичког савета који чине представници различитих категорија корисника званичне статистике.**

**-Чланом 30. Предлога ЗЗС утврђено је постојање Националног координационог одбора званичне статистике као тела које чине представници одговорних произвођача званичне статистике.**

**-Члан 31. Предлога ЗЗС уводи поступак провере статуса одговорног произвођача званичне статистике са циљем провере усаглашености производње и дисеминације резултата званичне статистике одговорних произвођача званичне статистике са принципима овог закона и Кодексом праксе, са циљем стандардизације система званичне статистике.**

**-Чланом 34. Предлога ЗЗС детаљно је уређена обавеза обавештавања о прикупљању података.**

**-Чланом 33. Предлога ЗЗС уређено је да одговорни произвођачи званичне статистике, у оквиру своје надлежности и свог делокруга, имају право прикупљања података који су неопходни и сразмерни сврси намераване обраде у складу са Планом, између осталог, и право преузимања података од даваоца административних и других података. Ставом другим истог члана уређено је да Завод поред права из става 1, има право да прикупља податке који су неопходни и сразмерни сврси намераване обраде у складу са чланом 25 овог закона, као и да прикупља податке неопходне и сразмерне сврси намераване обраде од Извора административних података и Извора других података, са циљем процене могућности коришћења и унапређења званичне статистике у складу са принципима статистичке поверљивости, минималне обраде и заштите података о личности.**

**-Чланом 38. Предлога ЗЗС дефинисани су статистички регистри, шта садрже, за шта се користе, као и да формирање и коришћење статистичких регистара подлеже принципима статистичке поверљивости и заштите података о личности.**

**- Чл. 57-63. предвиђене су казне за прекршаје прецизиране истим одредбама.**

**4) Које опције су разматране приликом израде прописа и навести разлоге због којих се од њих одустало?**

Разматране су опције Oпштег закона о званичној статистици, који је израђен у сарадњи Европске асоцијације за слободну трговину и Евростата и усвојене су све које су усклађене са прописима Републике Србије, а оцењено је да су у складу са циљем усвајања новог закона.

**5) Која је међународна упоредна пракса у регулисању области?**

Као један од важнијих основа за израду предлога закона коришћен је Oпшти закон о званичној статистици, који је израђен у сарадњи Европске асоцијације за слободну трговину и Евростата као део једног ширег UNECE пројекта изградње статистичких капацитета, који је финансиран преко пројекта развоја ОУН (UNDA). Израда Општег закона о званичној статистици има за циљ да пружи подршку даљем развоју правних и институционалних оквира за званичну статистику, на основу међународних препорука и налаза Глобалних оцена националних статистичких система који су на снази у земљама EECCA. У смислу наведеног, предложена законска решења Општег закона о званичној статистици која су имплементирана у предлог закона, уз извесна одступања и прилагогођавања у појединим националним законодавствима, имплементирана су и у статистичко законодавство већине чланица Европске уније у окружењу (Република Хрватска, Република Мађарска, Република Бугарска и др.).

1. **Анализа економских ефеката.**

**1) Да ли се предложеним решењима прописа уводи нови, укида или мења постојећи административни поступак и/или административни захтев за привредне субјекте и који су позитивни ефекти овог решења? Да ли предложена решења утичу на повећање или умањење административних трошкова****[1](https://we2.cekos.com/ce/index.xhtml?&action=propis&file=f189425&path=18942501.html&queries=&mark=false&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&regExpToMark=" \l "fn1)и колико износи повећање или умањење административних трошкова које сноси привредни субјект?**

Предложених решењима не уводи се нови, нити укида, нити мења постојећи административни поступак и/или административни захтев за привредне субјекте.

Поступак провере статуса одговорног произвођача званичне статистике **не представља административни поступак у смислу одредаба Закона о регистру административних поступака.**

**Сам поступак не би требало да подразумева финансијска средства, а проћи ће га одговорни произвођачи званичне статистике утврђени важећим Програмом званичне статистике, изузев Завода и Народна банке Србије.**

**2) Да ли се предложеним решењима прописа уводи нова, мења или укида постојећа финансијска обавеза за привредне субјекте? Који су позитивни ефекти увођења нове, измена или укидања обавезе?**

Предложеним решењима не уводи се нова, нити се мења, нити укида постојећа финансијска обавеза за привредне субјекте.

**3) Да ли се предложеним решењима прописа уводи нова, мења или укида постојећа обавеза која утиче на повећање или умањење трошкова производње и/или пружања услуга које сноси привредни субјект? Колико износи повећање или умањење ових трошкова? Да ли се обавеза може испунити на домаћем тржишту и да ли је рок за испуњење обавезе примерен? Који су позитивни ефекти увођења нове, измена или укидања обавезе?**

Предложеним решењима не уводи се нова, нити се мења, нити укида постојећа обавеза која утиче на повећање или умањење трошкова проиводње и/или пружања услуга које сноси привредни субјект.

**4) На који начин ће предложена решења прописа утицати на конкурентност привредних субјеката на домаћем и иностраном тржишту?**

-без утицаја

**5) На који начин ће предложена решења прописа утицати на конкуренцију?**

-без утицаја

**Да ли се предложеним решењима прописа директно или индиректно утиче на:**

**- број и врсту учесника на тржишту, односно да ли се додељују одређена искључива права; -**не

**- могућност за тржишно надметање, односно договарање између учесника на тржишту; -**не

**- слободно формирање цена и могућност избора добављача и производа; -**не

**- могућности за улазак нових учесника на тржиште прописивањем критеријума, стандарда или услова; -**не

**- могућност да државни органи, органи територијалне аутономије и локалне самоуправе нуде робу и услуге на тржишту заједно са учесницима на тржишту над којима врше надзор? -**не

**6) На који начин ће предложена решења прописа утицати на микро, мале и средње привредне субјекте (ММСП)?**

-без утицаја

**5. Анализа ефеката на друштво.**

**1) Да ли се предложеним решењима прописа уводи нови, укида или мења постојећи административни поступак за грађане и који су позитивни ефекти овог решења? Да ли предложена решења прописа утичу на повећање или умањење административних трошкова и колико износи повећање или умањење административних трошкова које сносе грађани?**

-предложеним решењима не уводи се нови, нити се укида, нити мења постојећи административни поступак за грађане.

**2) Да ли се предложеним решењима прописа уводи нова, мења или укида постојећа финансијска обавеза за грађане?**

-предложеним решњима не уводи се нова, нити се укида, нити мења постојећа финансијска обаеза за грађане.

**3) Да ли се предложеним решењима прописа уводи нова, мења или укида постојећа обавеза која утиче на трошкове живота?**

-предложеним решењима не уводи се нова, нити се укида, нити мења постојећа финансијска обаеза која утиче на трошкове живота.

**4) На који начин предложена решења прописа утичу на доступност, квалитет и цене роба и услуга од значаја за животни стандард становништва?**

-без утицаја

**5) На који начин предложена решења прописа утичу на тржиште рада, запошљавање, услове за рад и синдикално удруживање?**

Предложено решење предвиђа могућност радног ангажовања физичких лица за обављање појединих послова званичне статистике.

**6) На који начин предложена решења прописа утичу на здравље људи?**

- без директног утицаја, индиректно, у случају да се резултати званичне статистике користе у изради програма, планова и стратегија за развој система здравствене заштите, чиме се директно или индиректно утиче и на здравље људи.

**7) На који начин предложена решења прописа утичу на обим остваривања права на правично суђење, приступачност јавним површинама и објектима и приступ информацијама? На који начин предложена решења утичу на квалитет и доступност јавних услуга, услуга система социјалне заштите, система здравствене заштите и система образовања, као и других јавних услуга, нарочито у контексту заштите и унапређења права припадника осетљивих друштвених група?**

- без утицаја

**8) На који начин предложена решења прописа утичу на доступност културних садржаја и очување културног наслеђа?**

- без утицаја

**9) Да ли предложена решења прописа имају различите ефекте на жене и мушкарце, тј. родну равноправност? Описати те ефекте. Да ли пропис повећава или умањује родну равноправност? Које мере су предвиђене за ублажавања потенцијалних негативних ефеката прописа на родну равноправност?**

-без утицаја

**6. Анализа ефеката на животну средину и климатске промене.**

**1) На који начин предложена решења прописа утичи на животну средину?**

- без директног утицаја, индиректно, резултати званичне статистике могу да послуже у анализи ефеката привредних активности у Републици Србији на животну средину.

**7. Анализа управљачких ефеката.**

**1) Које активности је потребно спровести и у којим роковима како би се омогућила примена прописа? Која организациона јединица унутар органа, односно организације који врше јавна овлашћења, је одговорна за спровођење ових активности?**

Чл. 10.-14. питања везана за директора и заменика директора – није потребно спроводити додатне активности како би се омогућила примена прописа.

Члан 17. Лица ангажована за обављање појединих послова у вези са активностима званичне статистике - није потребно спроводити додатне активности како би се омогућила примена прописа.

Члан 27. смањен број чланова савета – Предлогом закона о званичној статистици предвиђено је да чланови Савета именовани у складу са Законом о званичној статистици („Службени гласник РС”, број 104/09) настављају са радом до истека мандата. По истеку мандата, који истиче 12. маја 2026. године, Директор ће покренути поступак за избор нових чланова Савета, које именује Влада.

Члан 30. Национални координациони одбор званичне статистике - Предлогом закона о званичној статистици предвиђено је да Споразум о оснивању Националног координационог одбора званичне статистике 06 број: 021-390, закључен дана 21. јуна 2021. године, остаје на снази до формирања Координационог одбора у складу са овим законом. Нови Координациони одбор бираће се након провођења поступка провере статуса одговорног произвођача званичне статистике који се уређује Правилником о постуку провере статуса одговорног произвођача званичне статистике који доноси директор Завода, уз сагласност Владе, а који ће се донети у року од годину дана од дана ступања на снагу новог Закона о званичној статистици.

Члан 31. Утврђивање статуса произвођача званичне статистике - Поступак провере статуса одговорног произвођача званичне статистике и критеријуми на основу којих се врши провера усаглашености производње и десеминације резултата званичне статистике одговорног произвођача званичне статистике са принципима овог закона и Кодексом праксе уређују се Правилником о постуку провере статуса одговорног произвођача званичне статистике који доноси директор Завода, уз сагласност Владе, који ће се донети у року од годину дана од дана ступања на снагу новог Закона о званичној статистици. Координациони одбор учествује у изради и утврђује предлог Правилника о поступку провере статуса одговорног произвођача званичне статистике и других аката.

Члан 34. Обавеза обавештавања о прикупљању података – обавеза обавештавања о прикупљању података била је предвиђена и постојећим законским решењем, али је била формулисана као обавеза информисања.

Члан 38. другачије уређени статистички регистри – предлогом новог законског решења, у коме нису таксативно наведени статистички регистри, дат је оквир за формирање нових статистичких регистара у складу са уоченим потребама званичне статистике. Примена прописа не подразумева додатне активности које се имају предузети, у питању су редовне активности.

**2) Одредити капацитете органа, односно организације који врше јавна овлашћења који је потребно ангажовати за примену прописа. Да ли су капацитети довољни за примену прописа?**

За спровођење изабране опције потребно је ојачати кадровске капацитете Републичког завода за статистику, у циљу благовремене реализације планираних активности. РЗС не располаже довољним бројем запослених лица одговарајуће стручности, што је закључак мисије Евростата. За обављање појединих послова у вези са активностима званичне статистике биће неопходно ангажовање одређеног броја лица ван радног односа.

У јавној управи потребно је ојачати капацитете органа који су одговорни произвођачи званичне статистике и јасније разграничити активности званичне статистике од других послова из делокруга органа.

**3) На који начин предложена решења прописа утичу на ефикасност, одговорност и транспарентност рада органа, односно организација који врше јавна овлашћења надлежних за примену прописа?**

Све активности у вези са производњом и дисеминацијом званичне статистике морају се спроводити у складу са овим законом и прописима донетим на основу њега. Дисеминација се врши на основу Календара објављивања, а резултати званичне статистике доступни су истовремено и на исти начин свим корисницима без надокнаде.

**Чл. 10.-14. питања везана за директора и заменика директора – транспаренти су услови за избор, као и прецизирани разлози за престанак мандата уз истакнут принцип професионалне независности.**

**Члан 17. Лица ангажована за обављање појединих послова у вези са активностима званичне статистике - могућност није нова, али увођењем у овај законски оквир уз обухват примене начела статистичке поверљивости, заштите података и санкција за кршење појачава се правна сигурност.**

**Члан 27. смањен број чланова савета – смањен број чланова савета требало би да допринесе ефикаснијем раду овог тела.**

**Члан 30. Национални координациони одбор званичне статистике – ово тело већ постоји, формирано је** Споразумом о оснивању Националног координационог одбора званичне статистике 06 број: 021-390, од 21. јуна 2021. године. Увођењем у нови закон, као тела које чине представници одговорних произвођача званичне статистике, уз Савет као тела које чине представници корисника званичне статистике, очекује се квалитетнији и ефикаснији развој система.

**Члан 31. Утврђивање статуса произвођача званичне статистике – стандардизација система званичне статистике која ће се постићи провером, односно утврђивањем статуса одговорног произвођача званичне статистике, истовремено ће утицати и на ефикасност система.**

**Члан 34. Обавеза обавештавања о прикупљању података – без ефекта, у постојећем решењу присутна је кроз обавезу информисања.**

**Члан 38. другачије уређени статистички регистри – отварањем могућности формирања нових статистичких регистара, шири се основа** за успостављање статистичких оквира, дизајн и планирање статистичких истраживања, праћење променa у статистичкој популацији, интеграцију и повезивање података из више извора, односно за побољшање квалитета и конзистентности званичне статистике.

**4) На који начин предложена решења прописа утичу на владавину права?**

Изабрана опција, кроз разраду начела статистичке поверљивости повећава стандарде заштите података, укључујући податке о личности извештајних и статистичких јединица, чиме се повећава правна сигурност грађана и гарантује начело владавине права.

**8. Анализа финансијских ефеката.**

**1) Колико износе јавни расходи примене прописа и из којих извора финансирања ће се обезбедити средства?**

- без утицаја на јавне расходе.

**2) Какве ће ефекте предложена решења прописа имати на јавне приходе и расходе?**

- без ефеката.

**9. Анализа ризика.**

**1) Навести кључне ризике за примену прописа. Које мере ће бити предузете како би се смањила вероватноћа настанка ризичних догађаја, односно умањили њихови ефекти, које мере ће бити предузете уколико се ризик оствари?**

-без уочених ризика.

**10. Извештај о спроведеним консултацијама.**

**1) Одредити циљне групе и заинтересоване стране које је потребно укључити у процес консултација.**

**Поступак усвајања новог Закона о званичној статистици започет је 2021. године, када је била спроведена и прва јавна расправа и тадашњем нацрту. Обзиром на протек времена и измене које је тај нацрт претрпео услед проведених усаглашавања са примљеним мишљењима надлежних органа, одлучено је да је проведе нови поступак јавне расправе коме из напред наведених разлога нису претходиле друге консултације.**

**2) У ком периоду су спроведене консултације и да ли су релевантне информације о времену и месту примене изабраних метода консултација и њиховим резултатима, објављене на Порталу "еКонсултације"? Навести линк са Портала "еКонсултације" или неке друге интернет странице преко које су спроведене консултације.**

**/**

**3) Навести циљне групе и заинтересоване стране које су учествовале у консултацијама.**

**/**

**4) Да ли су у консултације укључени представници микро, малих и средњих привредних субјеката из регулисане области и осетљиве друштвене групе на које пропис утиче, представници удружења која се баве заштитом животне средине, као и представници удружења који се баве родном равноправношћу?**

**/**

**5) Наведите примедбе, сугестије и коментаре на текст прописа, достављене у току консултација које су усвојене.**

**/**

**6) Наведите примедбе, сугестије и коментаре на текст прописа, достављене у току консултација које нису усвојене и објаснити разлоге за њихово неприхватање.**

**/**